Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5185

7. A hajózószemélyzet jártassága, képzése és ellenőrzése 7.1 A járató állama írja elő a hajózó személyzet minimális jártasságát, ami a 3. teljesítmény osztályú forgószárnyas légijárművek IMC feltételek közötti üzemeltetéséhez szükségesek. 7.2 A járató rendelkezzen megfelelő képzéssel és ellenőrzéssel a 3. teljesítmény osztályú forgószárnyas légijárművek IMC feltételek közötti üzemeltetését végző hajózó személyzetek számára, amely lefedi a normál, rendellenes és vészhelyzetekre vonatkozó eljárásokat, és különösen a hajtómű meghibásodások esetét, beleértve a kényszerleszálláshoz való süllyedést éjszaka és/vagy IMC feltételei között. A képzés és ellenőrzés terjedjen ki az egyhajtóműves forgószárnyas légijárművek stabilizált autorotációs üzemmódba való átállására is.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes